Ο **Βενσάν Καντελά** είναι παλαιός Γάλλος διεθνής ποδοσφαιριστής, ιταλικής καταγωγής, γεννημένος στις 24 Οκτωβρίου 1973 στο Μπενταριέ του Ερώ.

Ο Καντελά αγωνίστηκε σε διαφορετικές θέσεις στη διάρκεια της καριέρας του, ως αριστερό ή δεξί μπακ, ή ακόμη ως μέσος, ανάλογα με τους προπονητές που είχε και τις περιστάσεις. Πέρασε οκτώ σεζόν στην ΑΣ Ρόμα, με την οποία αναδείχτηκε Πρωταθλητής Ιταλίας το 2001. Συχνά στάσιμος στον ρόλο του αναπληρωματικού με την Εθνική Γαλλίας, κατάφερε ωστόσο να συμπληρώσει 40 διεθνείς συμμετοχές, καθώς και να κατακτήσει το Παγκόσμιο Κύπελλο του 1998, καθώς και το Ευρωπαϊκό Πρωτάθλημα του 2000.

Καριέρα
-------

### Συλλογική

Προϊόν των ποδοσφαιρικών ακαδημιών της Μονπελιέ ΣΚ, όπου αναδείχτηκε πρωταθλητής Γαλλίας στην ηλικιακή κατηγορία Κ-17, ο Βενσάν Καντελά εντάχθηκε στην Τουλούζ ΦΚ, ομάδα με την οποία υπέγραψε το πρώτο του επαγγελματικό συμβόλαιο Πραγματοποίησε τα ξεκινήματά του στην πρώτη κατηγορία τον Οκτώβριο του 1992 με την ΤΦΚ, η οποία, όμως, υποβιβάστηκε στην D2 με το πέρας της σεζόν 1992-1993. Την επόμενη χρονιά, η Τουλούζ δεν κατάφερε να επιστρέψει στην πρώτη κατηγορία, με τον Καντελά να μεταγράφεται, τότε, στην Αν Αβάν ντε Γκανγκάμπ. Πέρασε δύο σεζόν στην ομάδα, με την οποία αγωνίστηκε και στο Κύπελλο ΟΥΕΦΑ της σεζόν 1996-1997 χάρη στην πορεία της στο Κύπελλο Ιντερτότο.

Τον Ιανουάριο του 1997, ο Καντελά αποκτήθηκε από την ΑΣ Ρόμα. Αγωνίστηκε επί οκτώ σεζόν στο ιταλικό πρωτάθλημα, το οποίο οι *Giallorossi* κατέκτησαν τη σεζόν 2000-2001. Το ίδιο έτος, η ομάδα υπό την τεχνική καθοδήγηση του Φάμπιο Καπέλλο κατέκτησε το Ιταλικό Σούπερ Καπ απέναντι στη Φιορεντίνα. Ο Καντελά αγωνίστηκε και πάλι στο Κύπελλο ΟΥΕΦΑ, και τρεις σεζόν στο Τσάμπιονς Λιγκ. Έχοντας χάσει τη θέση βασικού στη διάρκεια των δύο τελευταίων του σεζόν στη Ρώμη, ο Καντελά αποχώρησε με προορισμό την Μπόλτον Γουόντερερς τον Ιανουάριο του 2005. Έπειτα από μισή σεζόν, εγκατέλειψε το αγγλικό πρωτάθλημα, το οποίο έβρισκε *πολύ σκληρό και με πολύ εναέριο παιχνίδι*, για να ενταχθεί στην Ουντινέζε. Αγωνίστηκε στο Τσάμπιονς Λιγκ της σεζόν 2005-2006 με την ομάδα του Ούντινε. Μετά τη λήξη του μονοετούς διάρκειας συμβολαίου του, εντάχθηκε στην ΑΚ Σιένα. Πέρασε την τελευταία του ποδοσφαιρική σεζόν στην ΦΚ Μεσίνα. Έχοντας μείνει ελεύθερος από την ομάδα της Σικελίας, ο Καντελά αποφάσισε να βάλει τέλος στην αγωνιστική καριέρα του. Τον Σεπτέμβριο του 2007 ανακοίνωσε την επιστροφή του στον χώρο του ποδοσφαίρου από τη θέση του ατζέντη παικτών.

### Διεθνής

Ο Βενσάν Καντελά γνώρισε τις πρώτες του διεθνείς συμμετοχές με την Εθνική Παίδων Γαλλίας, κι έπειτα την Εθνική Ενόπλων. Το 1996, ο παίκτης κλήθηκε από τον Ρεϊμόν Ντομενέκ στην Εθνική Ελπίδων Γαλλίας. Αγωνίστηκε σε τρεις αναμετρήσεις στη διάρκεια του ποδοσφαιρικού τουρνουά των Ολυμπιακών Αγώνων της Ατλάντα. Τον Οκτώβριο του ιδίου έτους, ο, τότε, ομοσπονδιακός τεχνικός, Αιμέ Ζακέ τον κάλεσε για πρώτη φορά στην Εθνική Γαλλίας με την ευκαιρία μιας φιλικής αναμέτρησης απέναντι στην Τουρκία.

Ο Καντελά ήταν ένας από τους συνολικά 22 παίκτες που κλήθηκαν να συμμετάσχουν στο Παγκόσμιο Κύπελλο του 1998, το οποίο οργάνωνε η Γαλλία. Στη διάρκεια της διοργάνωσης, αγωνίστηκε στον τελευταίο αγώνα για τον πρώτο γύρο απέναντι στη Δανία, κι ενώ οι *Bleus* είχαν ήδη προκριθεί για τη φάση των 16. Έχοντας κληθεί από τον Ροζέ Λεμέρ να πάρει μέρος στο Ευρωπαϊκό Πρωτάθλημα του 2000, αγωνίστηκε σε δύο αναμετρήσεις, απέναντι στην Τσεχία και την Ολλανδία. Στη διάρκεια του Παγκοσμίου Κυπέλλου του 2002, αντικατάστησε τον Φρανκ Λεμπέφ, ο οποίος είχε αποχωρήσει τραυματίας από την αναμέτρηση με την Ουρουγουάη, και ξεκίνησε βασικός στην αναμέτρηση με τη Δανία. Ο Καντελά πραγματοποίησε την 40ή του και τελευταία διεθνή συμμετοχή με την Εθνική Γαλλίας τον Αύγουστο του 2002, στη διάρκεια της φιλικής αναμέτρησης Τυνησία-Γαλλία.

Παραπομπές
----------

1. 1 2  « Vincent Candela, un jeune arrière d’attaque pour l’aventure du Mondial » Αρχειοθετήθηκε 2009-06-20 στο Wayback Machine. *L'Humanité*, 10 octobre 1996
2. 1 2 3 4  « Vincent Candela : "Je n'ai jamais cherché à être populaire" »[*νεκρός σύνδεσμος*], *Actufoot*, 15 décembre 2006
3. 1 2  Vincent Candela sur le site du journal *L'Équipe*
4. ↑  « Bleus 98 - Vincent Candela raccroche » Αρχειοθετήθηκε 2009-06-26 στο Wayback Machine. *L'Équipe*, 3 septembre 2007
5. 1 2  Vincent Candela Αρχειοθετήθηκε 2005-10-26 στο Wayback Machine. sur le site de la FFF

Εξωτερικοί Σύνδεσμοι
--------------------

* Στατιστικά του Βενσάν Καντελά στο footballdatabase.eu
* Βιογραφικό του Βενσάν Καντελά στο afterfoot.fr

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |  |  |
| --- | --- | --- | --- |
| 

| π • σ • ε
Εθνική Γαλλίας – Μουντιάλ 1998 (πρωταθλητές) |
| --- |
|  |
| 
* 1 Λαμά Τερματοφύλακας
* 2 Καντελά
* 3 Λιζαραζού
* 4 Βιεϊρά
* 5 Μπλαν
* 6 Τζορκαέφ
* 7 Ντεσάν Αρχηγός
* 8 Ντεσαϊγί
* 9 Γκιβάρς
* 10 Ζιντάν
* 11 Πιρές
* 12 Ανρί
* 13 Ντιομέντ
* 14 Μπογκοσιάν
* 15 Τουράμ
* 16 Μπαρτέζ Τερματοφύλακας
* 17 Πετί
* 18 Λεμπέφ
* 19 Καρεμπέ
* 20 Τρεζεγκέ
* 21 Ντυγκαρί
* 22 Σαρμπονιέ
* Προπονητής: Ζακέ
 |

 |


|  |  |  |  |  |
| --- | --- | --- | --- | --- |
| 

| π • σ • ε
**Εθνική Γαλλίας – Μουντιάλ 2002** |
| --- |
|  |
|  | 
* 1 Ραμέ
* 2 Καντελά
* 3 Λιζαραζού
* 4 Βιεϊρά
* 5 Κριστανβάλ
* 6 Τζορκαέφ
* 7 Μακελελέ
* 8 Ντεσαϊγί Αρχηγός
* 9 Σισέ
* 10 Ζιντάν
* 11 Βιλτόρ
* 12 Ανρί
* 13 Σιλβέστρ
* 14 Μπογκοσιάν
* 15 Τουράμ
* 16 Μπαρτέζ
* 17 Πετί
* 18 Λεμπέφ
* 19 Σανιόλ
* 20 Τρεζεγκέ
* 21 Ντυγκαρί
* 22 Μικού
* 23 Κουπέ
* Προπονητής: Λεμέρ
 |

 |